Djokovic onstuitbaar in New York | Nuus24
New York – Die verdedigende kampioen Novak Djokovic is deur na sy sesde agtereenvolgende halfeindronde by die Amerikaanse Ope nadat hy die 2009-kampioen, Juan Martin Del Potro, op briljante wyse geklop het.Die Serwiër het die kwarteindwedstryd op Flushing Meadows Donderdag met 6-2, 7-6 (7/3), 6-4 gewen.Djokovic is op soek na sy sesde Grand Slam-titel en is nou die gunsteling om op Flushing Meadows se harde bane te wen nadat die eerste gekeurde Roger Federer Woensdag deur Tomas Berdych uit die toernooi geboender is.Die tweede gekeurde Djokovic sal nou teen die Spanjaard David Ferrer, wat Janko Tipsarevic met 6-3, 6-7 (5/7), 2-6, 6-3, 7-6 (7/4) geklop het, te staan kom vir 'n plek in Sondag se eindstryd. In Saterdag se tweede halfeindwedstryd speel die derde gekeurde Andy Murray teen Berdych.Vir die jongste sportnuus volg Nuus24Sport op Twitter.
Lees meer oor: novak djokovic | juan martin del potro | amerikaanse ope VOLGENDE OP NUUS24X